אילאיל סמל

אילאיל סמל (נולדה ב-10 באוקטובר 1990) היא במאית תיאטרון ישראלית.

== ביוגרפיה ==
נולדה בניו יורק לנאוה סמל ולנעם סמל, בעת שכיהן כקונסול התרבות של ישראל בניו יורק. אביה ניהל את תיאטרון חיפה, התיאטרון הקאמרי ואת תיאטרון הבימה. אמה נאוה סמל, הייתה סופרת ידועה. לסמל עוד שני אחים והיא אחייניתו של הזמר שלמה ארצי.<ref name=":1" />.

סמל היא בוגרת מגמת אמנות חזותית בתיכון תלמה ילין. ב-2009 התגייסה לצה"ל ואת שירותה עשתה בחיל האוויר כקצינת מודיעין וכמפקדת קורס. במסגרת שירותה, השתתפה בשנת 2012 כנציגת צה"ל במשלחת לאירוע לציון 60 שנה למשפט אייכמן בוילה ואנזה ובברלין<ref name=":0"></ref>.

לאחר סיום שירותה הצבאי למדה לתואר ראשון בתיאטרון במסלול בימוי באוניברסיטת תל אביב. במהלך הלימודים, השתתפה כשחקנית-יוצרת בקופרודוקציה של האוניברסיטה ובית הספר הגבוה לתיאטרון באוניברסיטת מוצרטיאום בזלצבורג, אוסטריה<ref name=":0" />.

דמותה של סמל מופיעה ברומן האחרון של אמה, "פאני וגבריאל" שראה אור ב-2018.

== קריירה ==
עבודתה הראשונה בתיאטרון הייתה כעוזרת במאי של רוני פינקוביץ'<ref name=":1"></ref>, ובפרויקט הגמר לתואר השני ביימה את המחזה "רצח" של חנוך לוין.

סמל פעילה ב"פורום יוצרות התיאטרון", שמקדם ייצוג שוויוני של נשים בתפקידי בימוי, יצירה וניהול<ref></ref>.

ב-2017 במסגרת פרויקט הסיום שלה באוניברסיטת תל אביב, ביימה את ההצגה "רצח" מאת חנוך לוין, ההצגה זכתה להצלחה ולתשומת לב תקשורתית רבה.

מאז ביימה שש הצגות נוספות, רובן בתיאטרון גשר שם מובילה את "סטודיו גשר", שמשלב שחקנים צעירים ברפרטואר של התיאטרון.<ref name=":1" />

== הצגות שביימה ==

* רצח - מאת חנוך לוין, לראשונה בהפקה דו-לשונית בעברית ובערבית. ההצגה החלה כהפקה של תיאטרון האוניברסיטה, ולאחר מכן אומצה על-ידי תיאטרון צוותא והציגה ברחבי הארץ, ובפסטיבלים בינלאומיים בבלארוס, ברומניה, ובבולגריה (צוותא, 2017)

* מי כמוני - מחזה של רועי חן במסגרת "סטודיו גשר", שבו גילמו שחקני הסטודיו בני נוער שמתמודדים עם הפרעות נפשיות ומאושפזים במחלקה סגורה. (תיאטרון גשר, 2019)

*צא קוביד צא - מופע שביימה אילאיל וכיכבה בו לצד יניב סגל, המוגדר כטקס גירוש דיבוק וירטואלי רב משתתפים, במסגרת פסטיבל ויראלי (2020)<ref></ref>
* מעגל הגיר - עיבוד עדכני לקלאסיקה של ברטולט ברכט שמקום ההתרחשות בו הועתק מגיאורגיה לארץ ישראל של תקופת המנדט הבריטי. ההפקה עלתה במסגרת "תיאטרון בפטיו" והוצגה תחת כיפת השמים בין היתר בשל הנחיות הקורונה (בית הספר למשחק גודמן, 2020)
* הדיבוק - עיבוד מחודש בהפקה כלל נשית לתרגום של ביאליק למחזה הקלאסי של ש. אנ-סקי בהשתתפות תלמידות מסלול מצטיינים במשחק (אוניברסיטת תל אביב, 2021)<ref></ref>

* רומיאו ויוליה - תרגום מחודש של דורי פרנס למחזה של שייקספיר, עם נעם פרנק ונטע רוט בתפקידים הראשיים (תיאטרון גשר, 2022)<ref name=":1" />
* המקום בו השמיים נגמרים - תיאטרון אחד העם. מבוסס על המחזה הבריטי "The Welkin" מאת לוסי קירקווד. המחזה מתרחש באנגליה הכפרית של 1759, ומתחקה אחר סאלי פופי, נידונה לתלייה על רצח מזוויע שביצעה (תיאטרון גשר,2023)

== חיים אישיים ==
מתגוררת בתל אביב.

== קישורים חיצוניים ==

* אלישיב רייכנר, [https://www.makorrishon.co.il/magazine/22837/ "איבדתי לא רק אמא אלא שותפה יצירתית"], מקור ראשון - 23 בפברואר 2018
* 
* [https://www.youtube.com/watch?v=NMDkSGo93HI אילאיל סמל - לאן נוביל את הזיכרון?] - 31 בינו׳ 2021
* [https://glz.co.il/גלצ/תוכניות/מילים-ומשפטים-עם-דינה-זילבר/מילים-ומשפטים-עם-דינה-זילבר28-07-2022-2001 מילים ומשפטים עם דינה זילבר - אורחת: אילאיל סמל] גל"צ - 28 ביולי 2021
* [https://103fm.maariv.co.il/programs/media.aspx?ZrqvnVq=JDMEED&c41t4nzVQ=M אילאיל סמל בראיון] לאיריס קול- fm103 ה-2 במרץ 2023
* [https://timeout.co.il/העיר-שלי-אילאיל-סמל בגדים משומשים, ספרים משומשים ותיאטרון. העיר של אילאיל סמל] - טיים אאוט - ה-9 במאי 2023

== הערות שוליים ==

קטגוריה:במאיות תיאטרון ישראליות
קטגוריה:בוגרות תלמה ילין
קטגוריה:בוגרות אוניברסיטת תל אביב: החוג לתיאטרון
קטגוריה:תאומים ישראלים
קטגוריה:משפחת ארצי
קטגוריה:בוגרי תלמה ילין
קטגוריה:בוגרי אוניברסיטת תל אביב: החוג לתיאטרון
קטגוריה:במאי תיאטרון ישראלים
קטגוריה:ישראליות שנולדו ב-1990
קטגוריה:ישראלים שנולדו ב-1990